ป๊อก-มาร์กี้ ไม่ลืมหวาน บาลานซ์เวลาชีวิตคู่ ความรักเติบโตครอบครัวยิ่งเติมเต็ม
ถึงเวลาของความเป็นคู่รักของหนุ่ม ป๊อก-ภัสสรกรณ์ จิราธิวัฒน์ กับสาว มาร์กี้-ราศรี บาเล็นซิเอก้า จิราธิวัฒน์ จะน้อยลงเพราะต้องทุ่มเวลาให้ลูกแฝดชายหญิง น้องมีก้า และ น้องมีญ่า แต่ก็หมั่นเติมหวานกันสม่ำเสมอ แถมความรักยังเพิ่มขึ้นเพราะแฟนๆหลงรักขอสมัครเป็นแฟนคลับทั้งครอบครัวจากความโด่งดังของรายการออนไลน์ช่องยูทูบ Mindset TV ที่เผยให้เห็นชีวิตของคนในครอบครัวของป๊อก-มาร์กี้แบบเข้าถึงคนทุกกลุ่ม รายการคู่รักขยับขยายเป็น ป๊อกกี้ ON THE RUN The Familyและมีรายการใหม่ๆ อาทิ ป๊อกกี้ Series 2 จิ๋ว รีวิวของ และ แม่ยาย Mindset และอีกเพียบ เลยชวนทั้งคู่มาคุย งานนี้ตอนนี้ส่วนใหญ่ก็เห็นรายการออนไลน์ที่ครอบครัวทำด้วยกัน? ป๊อก ใช่ครับ ช่องยูทูบเติบโตขึ้นมาก เป็นงานหลักของบ้านเรา ผมเป็นคนแพลนล่วงหน้านะ ชอบวางแผนชีวิต พอเริ่มทำกับกี้ก็มองว่าของเราน่าจะไปได้ ตอนนั้นเปลี่ยนจากแฟน เป็นสามีภรรยา และเดี๋ยวก็มีลูก ต่อไปลูกอาจจะอยากทำเองก็ได้มาร์กี้ เราทำตั้งแต่ยังไม่มีลูกค้า ยังไม่มีโฆษณาเข้า ทำด้วยใจจริงๆ ตอนนั้นขายยังไงก็ไม่ได้ อาจจะเพราะเราเริ่มก่อนคนอื่นป๊อก รายการเป็นเรื่องราวในครอบครัว ผมว่าชีวิตเครียดพอแล้ว เน้นว่ามาดูแล้วได้เฮฮาผ่อนคลาย ขอให้ได้ดูสักครั้ง มันเป็นอีกทางนึงที่ทำให้คุณสบายๆกับชีวิต พอมีลูกแล้วสิ่งที่ทำก็มาจากการใช้ชีวิตจริงของครอบครัวเราเลย ปีนี้มีรายการใหม่อีกเพียบ มี ป๊อกกี้ Series เราทำซีรีส์สั้นๆ บริษัทเรามีคอนเซปต์เพลินเฮฮาดูสนุก ใช้เพื่อนๆนักแสดง ศิลปิน มาร่วมเล่น เรื่องราวเปลี่ยนไปเรื่อยๆมาร์กี้ มีรายการ 2 จิ๋ว รีวิวของ คนชอบมาถามว่าของน้องอันนี้ใช้อะไร ซื้อที่ไหน เลยทำเป็นรายการเลยแต่ต้องเป็นของที่ผ่านการใช้ของเราจริงๆ ถ้าดีและคุ้มค่า ก็แนะนำเลย รายการแม่ยาย Mindset โดยคุณแม่ของกี้ จะแนวสอนทำอาหาร เม้าท์มอยการใช้ชีวิต มีคุณยายมีแขกรับเชิญ คุณยายเป็นคนมีอะไรทำตลอด หัวไม่หยุดคิด แล้วพอไม่สบายเป็นโรคบ้านหมุน เลยคิดว่าจะทำอะไรให้เค้าได้ทำแบบไม่ต้องคิดเยอะ ก็นี่ล่ะ ทำรายการเพราะทำรายการจากที่ชื่นชอบแฟนๆจากสองคน เลยมีแฟนคลับทั้งบ้านเพิ่มขึ้นอีก? มาร์กี้จริงๆลูกใครก็น่ารัก ความเป็นเด็กมีความน่ารักสดใสพลังบวก ได้เห็นก็คงมีความสุขป๊อก จริงๆคนชื่นชอบบ้านเราหลากหลายอายุมากถึงตอนนี้คุณแม่คนสวยมาร์กี้คิดถึงวงการมั้ย? มาร์กี้ด้วยความที่เราทำออนไลน์ตลอด จริงๆมันก็ไม่ได้ห่างหายไป คนยังเห็นเรา แต่บรรยากาศมันก็แตกต่าง รายการออนไลน์ต้องใช้พลังเยอะมากๆ เอนเนอร์จี้เยอะๆ เรื่องละครช่วงนี้คุยๆอยู่ เราก็พร้อมนะ แต่ถ้าเราต้องเหนื่อยขึ้นก็ต้องเป็นบทบาทคุ้มค่าเพราะมันต้องเหนื่อยเกือบปี ต้องเป็นอะไรที่เราชอบจริงๆในองค์ประกอบต่างๆหลายอย่าง เพราะมันเป็นช่วงเวลาทองของการเลี้ยงลูก ถ้าต้องสละตรงนี้ก็อยากเล่นที่เหมาะกับเราจริงๆ พ่อป๊อกเค้าอยากให้เล่นเลย ลูกจะได้ติดเค้าเยอะๆ (ยิ้ม)ตั้งแต่มีครอบครัว มุมความกุ๊กกิ๊กแบบคู่รักเติมให้กันยังไงบ้างเหมือนเดิมหรือเปลี่ยนไป? ป๊อก เปลี่ยนไปก็ตรงที่เราต้องแบ่งเวลาให้ลูกมาร์กี้ เมื่อก่อนอาจจะไปดูหนังทุกเรื่อง เดี๋ยวนี้ก็เลือกที่อยากดูจริงๆป๊อก ข้อดีคือเราไม่ทำให้มันหายไป ยอมรับว่าน้อยลง แต่ต้องมีเวลาของสองคนมาร์กี้ อาจจะเปลี่ยนเป็นลูกหลับนอนดูซีรีส์ดูหนังในบ้านป๊อก อย่างตอนนี้ผมชอบรถเก่า รถวินเทจ พอลูกหลับเราก็หาเวลา กี้เค้าก็ไปกับผมนะ ไปขับไปลองกับพรรคพวก เรายังมีชีวิตแบบเป็นแฟนๆกัน แค่ต้องแพลนนิดนึง อาจจะเพราะเรามีคนช่วยเลี้ยง มีพี่เลี้ยง เรามองว่าครอบครัวเติมเต็มเพราะมีสมาชิกเพิ่มขึ้น แต่เรายังมีความเป็นเราสองคน เป็นการวางแผนให้ชีวิตเราบาลานซ์มากกว่า อีกอย่างลูกๆเราก็พยายามชิล สบายๆเอาลูกไปกับเราให้ได้มากที่สุดมาร์กี้ เราพยายามเอาให้คนอื่นอุ้มให้คุ้นเคยการเติมหวานปฏิบัติต่อกันล่ะ? ผมมองว่าผมกับเค้าเป็นเหมือนหลายๆ อย่างให้กัน เป็นเพื่อนก็ได้ เป็นพี่เป็นพี่น้อง เป็นแฟน เป็นสามีภรรยา เป็นพ่อเป็นแม่ แต่ข้อเดียวที่เราตกลงกันคือยังไงก็ตาม ต้องพูดดีๆกันมาร์กี้ อันนี้สำคัญมาก ไม่ว่าจะเป็นสามีภรรยา หรือลูกกับพ่อแม่ หรือกับทุกคน กี้คิดเสมอว่าเราต้องพูดดีๆกับทุกคน ทุกอย่างต่อจากนั้นจะดีไม่ดี เริ่มจากคำพูดค่ะ.
ถึงเวลาของความเป็นคู่รักของหนุ่ม ป๊อก-ภัสสรกรณ์ จิราธิวัฒน์ กับสาว มาร์กี้-ราศรี บาเล็นซิเอก้า จิราธิวัฒน์ จะน้อยลงเพราะต้องทุ่มเวลาให้ลูกแฝดชายหญิง 
ป๊อก มาร์กี้,มาร์กี้ ป๊อก,ป๊อก มาร์กี้ ลูกแฝด,มาร์กี้ ป๊อก ลูกแฝด,มีก้า มีญ่า,ซุปตาร์ดาวดัง,ข่าววันนี้,ดารา